Kalahari-Askham Meatmaster veiling behaal groot sukses - KLK
Kalahari-Askham Meatmaster veiling behaal groot sukses
Die vierde jaarlikse Kalahari-Askham Meatmaster veiling, wat aangebied was op 12 Augustus, het nuus gemaak toe dit die aandag getrek het van kopers landswyd. Die veiling was virtueel aangebied en het vir bieërs reg oor die land die kans gegee om 'n blik te kry van 'n eg-Kalahari veiling.
Mnr. Jan Engels van KLK was die afslaer op die betrokke Meatmaster veiling wat 'n omset van R813 635 behaal het. 45 Ramme en 100 ooie was gekeur vir die veiling waartydens kopers landswyd aanlyn of in persoon op die gronde kon bie.
Virtuele veilings is 'n nuwe tendens in die Suid-Afrikaanse landboumark, die gebruik daarvan het veral gewild geraak tydens die Covid-19 grendeltyd. Die praktyk gun die geleentheid vir veilings om voort te gaan ondanks sosiale afstand maatreëls wat in plek gestel is om die verspreiding van die virus te verhoed. Vir diegene wat tradisionele veilings verkies is daar steeds die opsie om veilings in persoon by te woon.
Dit is egter te danke aan nuwe tegnologie dat veilings kan voort gaan op platforms soos Facebook en WhatsApp. En 'n groter kopersmark kan betree, omdat mense van reg oor die land nou kan deelneem aan veilings in die kalahari.
Die Kalahari-Askham Meatmaster veiling wat op 12 Augustus plaasgevind het het dit moontlik gemaak om regstreeks op Facebook te bie en ter selfde tyd die ramme en ooie van alle kante te aanskou. Volgens Nico de Wet van Swartpan was die pryse van ooie en ramme tydens die veiling hoër as gevolg van die moderne manier van veiling-hou. .
Maak seker dat jy nie die Loeriesfontein Meatmasterskouveiling op Vrydag, 23 Oktober, misloop nie.
PreviousPrevious post:Vooruitsig vir Suid-Afrikaanse tafeldruif industrie in AsiëNextNext post:KLK Gesprek September 2020 Nou Beskikbaar